เทสโก้ โลตัส ลุยไฟเปิดสาขาเพิ่ม
นายสมพงษ์ รุ่งนิรัติศัย ประธานกรรมการบริหาร บริษัท เอก-ชัย ดีสทริบิวชั่น ซิสเทม จำกัด ผู้บริหารห้าง เทสโก้ โลตัส เปิดเผยว่า ปีนี้จะเร่งขยายสาขาใหม่ของเทสโก้ โลตัส เพิ่มขึ้น 40% หรือเพิ่มขนาดพื้นที่ค้าปลีกอีก 600,000 ตารางฟุต จากปัจจุบันที่มีจำนวนสาขาอยู่ทั่วประเทศ 1,950 สาขา ในร้านค้า 5 รูปแบบ อาทิ พลัส มอลล์, เอ็กซ์ตร้า, ไฮเปอร์มาร์เก็ต โดยเน้นขยายเข้าไปในเมืองรองเป็นหลัก เพราะพบว่าผู้บริโภคมีความต้องการให้เทสโก้ โลตัส เข้าไปเปิดให้บริการ ขณะที่การแข่งขันยังไม่รุนแรง เมื่อเทียบกับเมืองหลัก,ทั้งนี้ บริษัทจะสร้างประสบการณ์จับจ่ายอาหารสดในสโตร์ ให้กับลูกค้ามากขึ้น ซึ่งมีต้นแบบที่สาขาสุขุมวิท 50 และได้เปิดเพิ่มไปอีก 5 สาขา คาดว่าปีนี้จะเปิดเพิ่มอีก 15 สาขา พร้อมปรับปรุงสาขาเก่าอีก 120 สาขา และให้ความสำคัญกับการทำตลาดออนไลน์ ด้วยการพัฒนาประสบการณ์การช็อปปิ้งทุกแพลตฟอร์ม และจำหน่ายสินค้าคุณภาพสูงในราคาที่ผู้บริโภคสามารถซื้อได้ ซึ่งการลงทุนในประเทศไทยจะมีอย่างต่อเนื่อง ผ่านการขยายสาขา การทำตลาด รายการโปรโมชั่นสินค้าและบริการ รวมทั้งจะขยายช่องทางการทำตลาดแบบออมนิชาแนล ด้วยการขยายช่องทางจำหน่าย ทั้งออฟไลน์และออนไลน์ไปพร้อมๆกัน, ,กลยุทธ์การทำตลาดก็จะมีความหลากหลาย คือ 1.เพิ่มความสะดวกสบายให้กับลูกค้าที่เข้ามาใช้บริการ 2.เพิ่มความคุ้มค่าคุ้มราคาให้กับลูกค้า 3.อยู่กับสังคมไทยอย่างยั่งยืน ด้วยการเข้าไปให้ความช่วยเหลือสังคมในรูปแบบต่างๆ และปีนี้ก็จะมีผลประกอบการได้ตามเป้าหมาย แม้หลายฝ่ายคาดการณ์ว่า ธุรกิจไฮเปอร์มาร์เก็ตปีนี้มีการเติบโตลดลง หรืออาจไปไม่รอด แต่ผมมองว่ายังไปได้ หากปรับตัว ปรับแผนการทำตลาดให้สอดคล้องกับพฤติกรรมของผู้บริโภค.
ปีนี้จะเร่งขยายสาขาใหม่ของเทสโก้ โลตัส เพิ่มขึ้น 40% หรือเพิ่มขนาดพื้นที่ค้าปลีกอีก 600,000 ตารางฟุต จากปัจจุบันที่มีจำนวนสาขาอยู่ทั่วประเทศ 1,950 สาขา
เทสโก้ โลตัส,ขยายสาขา,ออฟไลน์,ออนไลน์,ช่องทางจำหน่าย,ข่าวทั่วไป